Rocer Harqrivs

Rocer Harqrivs (9 may 1935 – 11 sentyabr 1988) — Böyük Britaniyalı məşhur karikaturaçı, illüstrator və uşaq kitablarının yazıçısı. O, "Mr. Men" və "Little Miss" seriyalarının müəllifidir. Həmçinin "Timbuctoo" seriyasının müəllifi olan Harqrivs uşaq oxucuları üçün yazdığı sadə və gülməli hekayələri, cəsur və parlaq rənglərlə çəkilən illüstrasiyaları ilə tanınır. Harqrivesin əsərləri dünya miqyasında 85 milyon nüsxədən çox satılmışdır və 20 dildə nəşr olunmuşdur.

 Doğum və erkən həyat 

Rocer Harqrivs 9 may 1935-ci ildə İngiltərənin Vest Yorkşir əyalətinin Klekhiton şəhərindəki xüsusi bir xəstəxanada anadan olub. Atası Alfred Reginald Harqrivs, anası isə Etel Mari Harqrivs idi. Rocer Harqrivs uşaqlıq illərini Klekhitonun "Hartshead Moor" məhəlləsində, "703 Halifax Road" ünvanında keçirib. Bu gün orada onun adını əbədiləşdirən bir xatirə lövhəsi yerləşir.

 Əsərləri və irsi 

Rocer Harqrivs ən çox "Mr. Men" və "Little Miss" seriyaları ilə tanınır. Bu seriyalar uşaqlar üçün yazılmış 46 "Mr. Men" və 33 "Little Miss" kitablarından ibarətdir. Harqrivsin həmçinin "Timbuctoo" seriyası, Con Maus və Raundi and Skari adlı digər uşaq hekayələri də vardır. Rocer Harqrivs 1982-ci ildən sonra Gernsidə ailəsi ilə yaşayırdı. Daha sonra onlar Kauden, Kentdəki "Sussex House Farma" köçdülər. Harqrives 1988-ci ildə, 53 yaşında, Royal Tanbric Uelsdəki "Kent and Sussex Hospital"da  vəfat etdi. O, Kauden, İst Sasseksdə dəfn edilib. Ölümündən sonra oğlu Adam Harqrivs "Mr. Men" və "Little Miss" seriyalarına yeni hekayələr yazmağa davam etdi və atasının imzası ilə kitabları təqdim etdi. 2004-cü ildə, Rocer Harqrivsin həyat yoldaşı Kristin, "Mr. Men" personajlarının hüquqlarını "Chorion" şirkətinə satdı. 2011-ci ildə "Chorion", bu markanı yapon şirkəti olan "Sanrio"ya satdı.

 İstinadlar 

 Xarici keçidlər 


Kateqoriya:1935-ci ildə doğulanlar
Kateqoriya:9 mayda doğulanlar
Kateqoriya:Qərbi Yorkşirdə doğulanlar
Kateqoriya:1988-ci ildə vəfat edənlər
Kateqoriya:11 sentyabrda vəfat edənlər
Kateqoriya:53 yaşında vəfat edənlər
Kateqoriya:İnsultdan vəfat edənlər
Kateqoriya:Britaniya yazıçıları
Kateqoriya:Britaniya romançıları
Kateqoriya:Britaniyanın uşaq yazıçıları
Kateqoriya:İngiltərə yumorist yazıçıları
Kateqoriya:XX əsr Britaniya yazıçıları
Kateqoriya:Birləşmiş Krallıq